Diari Oficial de la Generalitat Valenciana


Sumari del DOGV 3281, del 08-07-1998 (1998/5698)

ACORD de 17 de juny de 1998, de la Mesa Sectorial de Funció Pública i de la Comissió d'Interpretació, Vigilància i Estudi del II Conveni col·lectiu, en matèria de sistemes de solució extrajudicial de conflictes.
-------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3281

Data del DOGV
:   08-07-1998

Secció del DOGV
:   II. AUTORITATS I PERSONAL - E) ALTRES ASSUMPTES

Número del document
:   1998/5698


Data del document
:   17-06-1998

Organisme emissor
:   Conselleria d'Economia, Hisenda i Administració Pública

Tipus de document
:   Acord

ACORD de 17 de juny de 1998, de la Mesa Sectorial de Funció Pública i de la Comissió d'Interpretació, Vigilància i Estudi del II Conveni col·lectiu, en matèria de sistemes de solució extrajudicial de conflictes. [1998/X5698]
  
L'administració del Consell de la Generalitat Valenciana i les organitzacions sindicals presents en els fòrums de negociació de la funció pública són conscients de la conveniència d'aprofundir en un model de relacions laboral basat en un sistema fundat en la mútua confiança entre les parts i conseqüent amb les recomanacions establides en els convenis de caràcter internacional ratificats per Espanya. Per això, partint de procediments i instruments ja recollits en la normativa vigent, es pretén avançar en l'aplicació dels acords i pactes, conjugant el seu valor jurídic i la seua aplicació directa, en els termes següents:
  
1. Per al coneixement i la resolució dels conflictes derivats de l'aplicació i interpretació dels pactes i acords subscrits entre l'administració pública valenciana i les organitzacions sindicals presents en la Mesa Sectorial de Funció Pública i la CIVE podrà acordar-se la creació, configuració i desenvolupament de sistemes de solució extrajudicial de conflictes.
  
2. Els conflictes a què es refereix l'apartat anterior podran ser els derivats de la negociació dels pactes i acords assolits en els fòrums de negociació corresponents, i els referents a l'aplicació i interpretació d'aquests.
  
3. S'exceptua del sistema de solució extrajudicial de conflictes aquelles matèries per a les quals hi haja reserva formal de llei.
  
4. Els sistemes de solució extrajudicial de conflictes podran estar integrats per procediments de Mediació i Arbitratge.
  
5. El procediment de Mediació serà obligatori quan ho sol·licite una de les parts i la proposta de solució que oferisca el mediador, podrà ser lliurement acceptada o rebutjada per aquestes.
  
6. El procediment d'Arbitratge podrà ser acordat voluntàriament per les parts en conflicte. Mitjançant aquest procediment, es podrà encomanar a un tercer la resolució del conflicte plantejat i ambdues parts es comprometen, per anticipat, a acceptar-ne el contingut.
  
7. Els acords assolits a través de la Mediació o la Resolució d'Arbitratge tindran la mateixa eficàcia jurídica que la reservada als pactes i acords assolits en els fòrums de negociació col·lectiva, sempre que els qui hagueren adoptat l'acord o subscrit el compromís arbitral tingueren la legitimació que els permeta convenir, en l'àmbit del conflicte, un pacte o acord.
  
8. Els acords assolits a través dels procediments de Mediació o Arbitratge seran susceptibles d'impugnació. Específicament, cabrà recurs contra la resolució arbitral en el cas que no s'hagueren observat, en el desenvolupament de l'actuació arbitral, els requisits i les formalitats establits a l'efecte o quan la resolució haguera versat sobre punts no sotmesos a la seua decisió, o que aquesta contradiga la legalitat vigent.
  
9. La utilització d'aquests sistemes de solució extrajudicial de conflictes, s'efectuarà d'acord amb els procediments que reglamentàriament es determinen, amb l'acord previ amb les organitzacions sindicals més representatives.
  
10. Les parts es comprometen a impulsar el marc jurídic oportú que possibilite el desplegament reglamentari del present acord.
  
11. El present acord serà publicat en el Diari Oficial de la Generalitat Valenciana.
  
València, 17 de juny de 1998
  
JOSÉ LUIS OLIVAS MARTÍNEZ
  
Conseller d'Economia, Hisenda i LUIS LOZANO MERCADAL
  
Administració Pública JUAN JOSÉ TUDÓN CALVO
  
 UGT
  
JOSÉ EMILIO CERVERA CARDONA XAVIER RIUS I TORRES
  
Sotssecretari per a la Modernització de les CCOO
  
Administracions Públiques
  
 DANIEL MATOSES CLIMENT
  
 CSI-CSIF
  
FERNANDO CANO PÉREZ
  
Director general de Funció Pública
  
 PEDRO PAGÉS AMORÓS
  
 CEMSATSE
  
Comissió d'Interpretació, Vigilància i
  
Estudi del Conveni Col·lectiu:
  
MÁXIMO CATURLA RUBIO LUIS LOZANO MERCADAL
  
Director general de Pressupostos JUAN JOSÉ TUDÓN CALVO